kardosdrur/scandi-wiki huggingface dataset:
Sofie Linde

Sofie Linde Ingversen (født Sofie Linde Lauridsen 22. september 1989 i Aarhus) er en dansk tv-vært, skuespiller og forfatter.

Sofie Linde har været vært på DR Ramasjang, DR Ultra, DR1 og TV2. Hun medvirkede som ung i filmen Kærestesorger af Nils Malmros, og hun er forfatter til bogen Fårking gravid - En fremmed flytter ind, som udkom i 2018.

Hun har vundet prisen som Årets tv-vært ved Zulu Awards fire år i træk, fra 2016 til 2019. I 2019 fik hun sammen med ægtefællen Joakim Ingversen prisen Årets Webstar.

Baggrund 
Hun blev født i 1989 i Aarhus. Familien flyttede kortvarigt til Sønderborg, inden den slog sig ned i Odder. Her gik hun på Skovbakkeskolen og Rathlouskolen. Hun blev student fra Odder Gymnasium. I 1.g debuterede hun i Niels Malmros' film Kærestesorger, hvor hun spiller rollen som Liselotte.

Karriere 
Efter gymnasiet flyttede hun til London, hvor hun blev kontaktet af DR, der havde set hende til en casting som 14-årig. Hun blev ansat som tv-vært - først i sommerprogrammet Sommer Summarum, senere MGP 09 og senest på DR Ultra.

Linde debuterede i januar 2016 som vært for den niende sæson af DR1s underholdningsprogram X Factor. Den 7. maj 2018 offentliggjorde Linde, at hun ville stoppe på Danmarks Radio for at fortsætte med at lave X Factor på TV 2, som havde købt rettighederne til formatet.

I 2018 udkom Fårking gravid - En fremmed flytter ind, som sætter spørgsmålstegn ved, om nogen skal kunne lide at være gravid. Bogen er skrevet i en dagbogslignende stil og er en humoristisk fortælling om de livsforandringer, der følger med, når en kvinde bliver gravid, stifter familie og skifter bane i livet.

Sofie Linde har desuden deltaget i sæson 3 af reality-serien 5. Gear, som sendes på Kanal 5. Hun var deltager på rødt hold.

Politik 

Den 27. august 2020 stod Linde frem til optagelserne af ZULU Comedy Galla Showet (vist den 6. september 2020 på TV 2 ZULU) og holdt en tale, hvor hun kom med opsigtsvækkende udtalelser om sine oplevelser med sexchikane og krænkelser på Danmarks Radio og i mediebranchen generelt. Det førte i Danmark til en lang række sympatierklæringer og fik andre til at stå frem med egne oplevelser, herunder Lotte Rod fra Det Radikale Venstre, og rejste en identitetspolitisk debat med mange indlæg fra bl.a. feminister og støtter til wokebevægelsen.

Privatliv 
Den 27. september 2016 offentliggjorde Sofie Linde og Joakim Ingversen, at de var blevet kærester. Hun afslørede i Natholdet den 31. januar 2017, at de var blevet forlovet. Den 13. august 2017 offentliggjorde de, at de skulle være forældre. Den 27. december 2017 blev det offentliggjort, at parret var blevet gift. Den 17. februar 2018 kom parrets første datter  til verden.

Sofie Linde afslørede i august 2020 til Zulu Comedy Galla, at hun ventede parrets andet barn, som også denne gang var en pige. Den 4. februar 2021 kom parrets anden datter til verden.

Referencer

Eksterne henvisninger 
 

Skuespillere fra Danmark
Tv-værter fra Danmark
Personer fra Aarhus
Ansatte i DR
Danskere i 2000-tallet
Allehelgensflod 1436

Allehelgensfloden i 1436 var en stormflod der ramte Sønderjyllands midterste kyst ved Allehelgen 1436. Under stormfloden forsvandt blandt andet byen Ejdum på Sild i havet og i den nordfrisiske Tetenbøl druknede mere end 180 mennesker. Beboerne fra Ejdum flygtede vestpå og grundlagde senere Silds nuværende hovedby Vesterland. Pelvorm blev under stormfloden for første gang adskilt fra resten af øen Strand. Først i 1550 blev Pelvorm inddiget igen. Ribe domkapitels protokol berettede om, at et helt sogn ved Møgeltønder forsvandt i bølgerne. Slesvig domkapitel bad pavens koncil i Basel om hjælp fordi det salte hav har taget 60 kirkesogne. 

Vadehavet
Meteorologi
Oversvømmelser
Sønderjyllands historie (på tværs af landegrænser)
Begivenheder i 1436
Arvid Ahnfelt

Arvid Wolfgang Nathanael Ahnfelt (født 16. august 1845, død 17. februar 1890) var en svensk forfatter og litteraturhistoriker, søn af provst P.G. Ahnfelt.

Han blev student i Lund, tog doktorgraden i Upsala og var derefter ansat ved Det Kongelige Bibliotek i Stockholm indtil 1876.
Han blev en overordentlig flittig forsker i arkiver og biblioteker og samlede en rigdom af biografiske og kulturhistoriske data, som han forstod at fremlægge i en livlig og underholdende, ofte åndfuld form.

Af hans skrifter kan nævnes Ur svenska hofvets och aristokratiens lif (1880-82), Från Europas hof (1883-84); desuden udgav han skrifter og breve af Palmær, Crusenstolpe, Thomander, Sehlstedt og flere.

Mere selvstændigt er hans arbejde L. F. Rääf af Småland och hans litterära umgängeskrets, og som hans hovedværk må nævnes C. J. L. Almqvist, hans lif och verksamhet (1876). Han har endvidere udgivet Bevingade ord (1879) og redigeret en svensk bearbejdelse af Scherrs Världsliteraturens historia (1874-76).

Fra 1881 til sin død udgav han tidsskriftet Ur dagens krönika, der ved sit afvekslende indhold og sin pikante form gjorde megen lykke og i Danmark fik en efterligner i P. Nansens tidsskrift af samme navn. Ahnfelt døde pludselig i København.

Kilder

Eksterne henvisninger 
 

Litteraturhistorikere fra Sverige
Redaktører fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
I Spy

I Spy er en amerikansk spion-komediefilm med Eddie Murphy og Owen Wilson i hovedrollerne. Filmen er instrueret af Betty Thomas og var baseret på tv-serien af samme navne, der havde premiere i 1960'erne med Robert Culp og Bill Cosby i hovedrollerne.

Handling 
Alex Scott (Owen Wilson) er en hemmelig agent. Han er regnet for at være lidt klodset, men får altid fuldført sit arbejde. Da det nye amerikanske superhemmelige militærfly, Switchblade, bliver stjålet, ønsker de amerikanske myndigheder helst at deres superagent Carlos (Gary Cole) får tildelt opgaven at finde det igen. Men Carlos er blevet for kendt i de kriminelle miljøer til at det er forsvarligt, og derfor får tildelt Alex opgaven i stedet. Mistanken er rettet mod det store kriminelle geni Arnold Gundars (Malcolm McDowell). Efterretningen tyder på at han skal auktionere flyet ud under en stor galla han skal holde i forbindelse med en VM-boksekamp i Budapest, mellem Ungarns største boksestjerne og den regerende verdensmester, Kelly Robinson (Eddie Murphy). Gæstelisten til gallaen tyder i på at det vil blive samlepunktet for et enormt antal kriminelle overhoveder. Alex må på en eller anden måde fås sig ind til gallaen for at prøve at finde ledetråde på hvor flyet kan være. Flyet har nemlig en forsvarsmekanisme, som gør at det er mere eller mindre umuligt at finde det med radar, satellit eller det blotte øje, med mindre man ved nøjaatig hvor det er. Flyet er nemlig i stand til at kamuflere sig, blive mere eller mindre gennemsigtig og gå i et med baggrunden. For at hjælpe til med at få Alex ind til Arnolds galla indgår de amerikanske myndigheder et samarbejde med Kelly Robinson. Da Robinson er inviteret er han i stand til at kunne komme problemfrit ind til gallaen, og hvis han siger at Alex er en ven af ham, er det en mulighed for ham at komme ind på. Kelly er helt ekstatisk over ideen om at prøve sig som specialagent, men er dog ikke trænet i arbejdet. Han er dog selv overbevist om at hans muskelkraft og rappe replikker kan få ham langt. Men før de kan tage chancen og satse på ham må han gennem en test, iværksat af en anden agent, Rachel Wright (Famke Janssen), som allerede er på plads i Budapest. Testen går goodt, og Alex og Kelly indgår et specielt samarbejde, som selvfølgelig vil medføre en del problemer og konflikter.

Medvirkende 

 Eddie Murphy som Kelly Robinson
 Owen Wilson som Special Agent Alex Scott
 Famke Janssen som Special Agent Rachel Wright 
 Malcolm McDowell som Arnold Gundars
 Gary Cole som Carlos
 Bill Mondy som Mack
 Phill Lewis som Jerry
 Mike Dopud som Jim

Eksterne henvisninger 
 

Amerikanske film fra 2002
Komediefilm fra USA
Spionfilm fra USA
Rozz Williams

Rozz Williams (født Roger Alan Painter, 6. november 1963 – 1. april 1998) var en amerikansk musiker af mange vokalistisk varianter, mest kendt som frontfigur i bandet Christian Death og Shadow Project.

Diskografi

Christian Death (1981–1985) 
 Deathwish (EP; recorded 1981/released 1984)
 Only Theatre of Pain (1982)
 Catastrophe Ballet (1984)
 Ashes (1985)
 The Decomposition of Violets (live; 1985)
 The Doll's Theatre: Live Oct. 31. 1981 (live; 1994)

Christian Death featuring Rozz Williams 
 The Iron Mask (1992)
 Skeleton Kiss EP (1992)
 Stick a Finger Down Its Throat (1992)
 The Path of Sorrows (1993)
 Iconologia (1993)
 Sleepless Nights: Live 1990 (1993)
 Invocations: 1981–1989 (1993)
 The Rage of Angels (1994)
 Tales of Innocence: A Continued Anthology (1994)
 Christian Death: Live (video; 1995)
 Death in Detroit (1995)
 Death Mix (1996)
 The Best of Christian Death (Featuring: Rozz Williams) (1999)
 Death Club (2005)
 Six Six Sixth Communion (2007)
 Death Box (box set; 2012)

Shadow Project (1987–1998) 
 Is Truth a Crime? (1989)
 Shadow Project (1991)
 Dreams for the Dying (1992)
 Dead Babies/Killer (1992)
 In Tuned Out – Live '93 (1994)
 From the Heart (1998)
 The Original Shadow Project (2005)

Premature Ejaculation (1981–1998) 
 PE – Pt.1 (1981)
 PE – Pt.2 (1981)
 A Little Hard to Swallow (1982)
 Living Monstrocities/Descent (1985)
 Death Cultures (1987)
 Assertive Discipline (1988)
 Death Cultures III (1988)
 Blood Told in Spine (1991)
 Death Cultures (1989)
 Anesthesia (1992)
 Necessary Discomforts (1993)
 Estimating the Time of Death (1994)
 Wound of Exit (1998)

Happiest Place on Earth (1986–1990) 
 Body of a Crow (1986)
 PULSE (1989)
 Environments: Birth, Death, Decay (1990)

Daucus Karota (1979, 1986, 1993–1994) 
 Shrine EP (1994)

Heltir (1987–1998) 
 Il banchetto dei cancri/VC-706 (1989)
 69 Rituals (1989)
 Neue sachlichkeit (1994)

EXP 
 EXP (1996)

Rozz Williams og Gitane Demone 
 Dream Home Heartache (1995)

Rozz Williams (1992–1998) 
 Every King a Bastard Son (1992)
 The Whorse's Mouth (1997)

Posthume albums 
 Untitled (1999; available with "The Art of Rozz Williams")
 Live in Berlin (2000)
 Accept the Gift of Sin (2003)
  Sleeping Dogs (2013)
  In the Heart (2018)
  On the Altar (2018)

Eksterne henvisninger 
 
 

Sangere fra USA
Gothic (album)

Gothic er det andet fuld-længde album fra det britiske heavy metal-band Paradise Lost.

Eksterne henvisninger 
 

Album fra 1991
Charon (band)

Charon er et gothic metal band fra Raahe, Finland.

Medlemmer 
Juha-Pekka Leppäluoto - Vokal
Lauri Tuohimaa - Guitar
Antti Karihtala - Tromer
Teemu Hautamäki - Bas

Tidligere medlemmer 
Jasse von Hast - Guitar
Pasi Sipilä - Guitar

Diskografi

Album 
Sorrowburn (1998)
Tearstained (2000)
Downhearted (2001)
The Dying Daylights (2003)
Songs for the Sinners (2005)

Singler 
"Little Angel" (2001)
"In Trust of No One" (2003)
"Religious/Delicious" (2003)
"Ride on Tears" (2005)
"Colder" (2005)

Opsamlingsalbum 
A-Sides, B-Sides & Suicides (2010)

Officielle videoer 
"November's Eve"
"Little Angel"
"Colder"
"Ride on Tears"

Eksterne henvisninger 

 

Metalgrupper fra Finland
The Minus Man

The Minus Man er en amerikansk dramafilm fra 1999 baseret på en roman af Lew McCreary. Den er instrueret af Hampton Fancher, der også skrev manuskriptet. Owen Wilson spiller hovedrollen som den kolde seriemorder Vann Siegert. Filmen blev nomineret til Grand Jury Prisen på Sundance Film Festival.

Handling 
Filmen handler om den omflakkende seriemorder Vann Siegert (Owen Wilson), der samler folk op når han driver gennem provinsen i sin pickup-truck og føre filosofiske samtaler med dem. Dem der klager over deres dagligdags problemer og virke kede af deres liv ender som Vanns ofre. Vann ankommer til en lille by i Californien, hvor parret Doug (Brian Cox) og Jane (Mercedes Ruehl) bor. Da de møder Vann synes de at han er så flink, at de tilbyder ham, at han kan leje et værelse hos dem. Doug skaffer også Vann et job på det lokale posthus, og det virker som om Vann endelig er ved at slå sig til ro efter at have rejst alene rundt i lang tid. Alle i byen er vilde med Vann – også Ferrin (Janeane Garofalo), som han begynder at få et mindre kæresteforhold med. Men snart bliver han hjemsøgt af hallucinationer om at være sigtet af et par detektiver (Dwight Yoakam og Dennis Haysbert), hvorefter det viser sig at Vann begynder at udføre sine dystre hemmeligheder i byen.

Medvirkende 
 Owen Wilson .... Vann Siegert
 Sheryl Crow .... Laurie Bloom
 Dwight Yoakam .... Detective Blair
 Dennis Haysbert .... Detective Graves
 Alex Warren .... State Trooper
 Mercedes Ruehl .... Jane Durwin
 Brian Cox .... Doug Durwin
 Janeane Garofalo .... Ferrin
 Meg Foster .... Irene
 John Vargas .... Priest

Taglines 
 When he's around, nothing adds up.
 Don't see it alone. Unless you like talking to yourself.

Eksterne henvisninger 
 
 The Minus Man Page på aboutfilm.com 
 interview med bogens forfatter 

Amerikanske film fra 1999
Roadmovies
For My Pain...

For My Pain... (ofte forkortet "FMP..." eller blot "'FMP") er en gothic metal supergruppe fra Oulu, Finland. Medlemmerne kommer fra Embraze, Eternal Tears of Sorrow, Nightwish, Charon og Reflexion. Bandet udgav deres succesfulde debutalbum Fallen i 2003, men har ikke udgivet noget nyt fuld-længde album siden.

Medlemmer 
 Altti Veteläinen – bas (se Eternal Tears of Sorrow, ex-Kalmah, ex-National Napalm Syndicate)
 Petri Sankala – trommer (se ex-Eternal Tears of Sorrow, ex-Kalmah)
 Tuomas Holopainen – keyboards (se Nightwish)
 Lauri Tuohimaa – guitar (se ex-Charon, ex-Embraze)
 Olli-Pekka Törrö – guitar (se ex-Eternal Tears of Sorrow)
 Juha Kylmänen – vokal (ex-Reflexion)

Diskografi
2003 Fallen
2004 Killing Romance (single, kun udgivet i Finland)

Metalgrupper fra Finland
Musikgrupper fra 1999
Paul J. Crutzen

Paul J. Crutzen (født 1933 i Amsterdam, død 28. januar 2021) var en hollandsk videnskabsmand. Han var uddannet civilingeniør og specialiseredee sig i atmosfærens kemiske forhold. I 1971 identificerede han CFC-gassernes ødelæggende effekt på Jordens ozonlag. I 1985 konstaterede han, at der var et gigantisk hul i ozonlaget over Antarktis, og at hullet var voksende. Opdagelsen førte til, at brugen af CFC-gasser blev forbudt i 1987. Crutzen har siden beskæftiget sig indgående med klimaspørgsmål. 

I 1995 modtog Crutzen Nobelprisen i kemi sammen med Mario J. Molina og F. Sherwood Rowland for opdagelsen af, at det var CFC-gasserne, som nedbrød ozonlaget. I 2000 foreslog Crutzen en ny epoke, der efter hans udsagn, skulle være startet i starten af 1800-tallet kaldet antropocæn.

Referencer 

Kemikere fra Holland
Nobelprismodtagere i kemi
Nobelprismodtagere fra Holland
Personer fra Amsterdam
Medlemmer af Royal Society
Medlemmer af Kungliga Vetenskapsakademien
Ansatte ved Utrechts Universitet
Christian Death

Christian Death er et amerikansk deathrock band grundlagt i Los Angeles, Californien i 1979.

Diskografi 

Rozz Williams-led line-ups
 Only Theatre of Pain (1982)
 Catastrophe Ballet (1984)
 Ashes (1985)
 The Iron Mask (1992) (Christian Death Featuring Rozz Williams)
 The Path of Sorrows (1993) (Christian Death Featuring Rozz Williams)
 The Rage of Angels (1994) (Christian Death Featuring Rozz Williams)

Valor Kand-led line-ups
 Atrocities (1986)
 The Scriptures (1987)
 Sex and Drugs and Jesus Christ (1988)
 All the Love All the Hate (Part One: All the Love) (1989)
 All the Love All the Hate (Part Two: All the Hate) (1989)
 Insanus, Ultio, Proditio, Misericordiaque (1990)
 Sexy Death God (1994)
 Prophecies (1996)
 Pornographic Messiah (1998)
 Born Again Anti Christian (2000)
 American Inquisition (2007)
 The Root of All Evilution (2015)
 Evil Becomes Rule (2022)

Eksterne henvisninger 

 

Rockgrupper fra USA
Musikgrupper fra 1979
The Sisters of Mercy

The Sisters of Mercy er et engelsk goth-rock band grundlagt i 1977.

Diskografi

Studiealbum 
 First and Last and Always (1985)
 Floodland (1987)
 Vision Thing (1990)

Opsamlingsalbum 
 Some Girls Wander by Mistake (1992)
 A Slight Case of Overbombing (1993)

Rockgrupper fra Storbritannien
Johan Henrik Thomander

Johan Henrik Thomander (født 16. juni 1798, død 9. juli 1865) var en svensk biskop.

Thomander blev 1821 præst i Karlshamn og gjorde sig snart bemærket som oversætter af fremmed skønlitteratur, blandt andet Shakespeare. 1827 blev han docent ved Præsteseminariet i Lund, og 1831 skulde han have været teologisk professor, men blev forbigået, hvilket vakte megen opsigt. 2 år efter blev han dog professor, og 1836 udnævnte Københavns Universitet ham til doktor i teologien. 1850 blev Thomander domprovst i Göteborg og 1856 biskop i Lund.

Thomander var en imponerende personlighed og en fremragende taler. En prædikensamling af ham er oversat på dansk (1855—57). Han kæmpede ivrig for forandring af kirkeforfatningen og var ligeledes talsmand for afholdssagen. Thomander var en begejstret tilhænger af det skandinaviske samarbejde og Danmarks fuldtro ven. Han deltog med iver i de skandinaviske kirkemøder i København 1857 og i Lund 1860. En samling af hans vigtigste skrifter udgavs 1878-79.

Kilder

Eksterne henvisninger 
 

Biskopper over Lund Stift
Ansatte ved Lunds Universitet
Biskopper fra Sverige
Teologer fra Sverige
Svenskere i 1800-tallet
Salmonsens
Havoc (musiker)

Kejuan Muchita (født den 21. maj 1974 i Long Island City, Queens i New York i USA) bedre kendt under kunstnernavnet Havoc er en amerikansk rapper og producer. Han udgør sammen med rapperen Prodigy hiphop-duoen Mobb Deep. Han har også lavet musik for The Game, Nas, LL Cool J, Notorious B.I.G., G-Unit, Lil' Kim, Jadakiss, Jimmy Mserembo, Per Vers og Method Man. Hans soloplade the kush blev udgivet den 28. september. Havoc tillhører nu G-Unit Records.

Han er også en spilbar figur i kampspillet Def Jam: Fight for NY fra 2004 til Xbox og Playstion 2.

Rappere fra USA
Uwe Jens Lornsen

Uwe Jens Lornsen (født 13. november 1793 i Kejtum på Sild, død 13. februar 1838 i Pressy ved Genevesøen) var en poltisk skribent og embedsmand i hertugdømmerne.

Lornsen blev født på Sild og læste senere jura på universiteterne i Kiel og Jena. Allerede som student var han umiddelbart efter napoleonskrigene med til at stifte den tyske burschenschaftbevægelse, som var en stærk tysk national ungdomsbevægelse. I 1822 blev Lornsen ansat i det Slesvig-Holstenske Kancelli i København. 1830 blev han udnævnt til landfoged på sin hjemø Sild. Ved ankomsten til hertugdømmerne søgte han kontakt til advokaten Theodor Olshausen fra Kiel, som dengang fungerede som talsmand for liberale politiske kredse i Slesvig og Holsten. I kølvandet på julirevolutionen i sommeren 1830 udgav han skriftet Om forfatningsværket i Slesvig-Holsten, hvori han krævede et forenet Slesvig-Holsten med et fælles forfatning. Skriftet var et radikalt opgør med enevælden og helstaten og stillede krav om oprettelse af et selvstændigt Slesvig-Holsten med eget parlament og egen lovgivning. Efter Lornsens opfattelse skulle kun konge og fjende være os fælles. Men skriftet ignorerede statsretlige og sproglige forhold i Sønderjylland, som fortsat var dansk lensområde. I begyndelsen af 1832 udkom Christian Paulsens skrift Om hertugdømmet Slesvigs folkepræg og statsret, som var et direkte svar på Lornens skrift. Lornsen selv blev idømt et års fængel og mistede sit embede. Opholdet i fængslet blev til en katastrofe for ham. Han led under maniodepressive anfald og efter afsonet straf udvandrede han til blandt andet Sydamerika inden han under et ophold i Schweiz i 1838 tog sit eget liv. Lornsen blev en pionerskikkelse for den senere tysksindede slesvig-holstenske bevægelse og dens martyr.

Eksterne henvisninger 

danmarkshistorien.dk: Om Uwe Jens Lornsen og forfatningssagen i Slesvigholsten 1830

Jurister fra Danmark
Politikere fra Danmark
Embedsmænd fra Danmark
Personer fra Sønderjylland (på tværs af landegrænser)
Personer fra Nordfrisland
Personer der har begået selvmord
Tilhængere af slesvig-holstenismen
Personer i Dansk Biografisk Leksikon
Evenkere

Evenkere, også tidligere betegnet tungusere (via russisk fra jakutisk tunguz 'vildsvin'), er et folkeslag af asiatiske nomadefolk, som hovedsagelig lever langs floden Jenisej. Evenkerne tilhører gruppen af folkeslag, der kaldes manchu-tungusiske folk og som taler manchu-tungusiske sprog.

Historie 
Kun lidt af deres tidlige historie før russerne koloniserede Sibirien er kendt. Tungusernes leveområder blev i stor grad indskrænket af russerne, og særlig i perioden under Sovjetunionen da tunguserne i stor grad blev flyttet til kollektivbrug. Deres oprindelige levemåde er næsten forsvundet helt, og i dag er det kun få tungusere som lever af fiskeri og fangst.
Nordmanden Fridtjof Nansen beskriver flere møder med tungusere som lever på den gamle måde i sin bog Gjennem Sibirien fra 1913. Nansen reagerede stærkt på tungusernes kristne tro:

Under teltsengene i flere af teltene så vi der hang små russiske helgenbilder som de fører med sig som andre afguder. Kristne skal de jo være, ligesom, i all fald af navn; men ude i skoven tilbeder de nok deres gamle guder som en slags garanti for en god fangst. Den kristne gud fra vesten har jo ingen forstand på deres (tungusernes) virke.

Noter

Eksterne henvisninger 
 The Red Book of the Peoples of the Russian Enpire: The Evenks  
 Nordisk Familjebok, 1800-talsutgåvan (1892), bind 16, sp. 927-928; opslag: Tunguserna  
 Nordisk Familiebok, Uggleupplagan (1920), bind 30, sp. 323-324; opslag: Tunguserna  
 Salmonsens Konversationsleksikon, 2. udgave, bind XXIII, s. 916; opslag: Tunguser 
 David G. Anderson: "Turning Hunters into Herders: A Critical Examination of Soviet Development Policy among the Evenki of Southeastern Siberia" (Arctic vol. 44, no. 1 (1991); s. 12-22)  
 Miroslava Derenko et al.: "Complete Mitochondrial DNA Analysis of Eastern Eurasian Haplogroups Rarely Found in Populations of Northern Asia and Eastern Europe" (PLOS ONE, 2012)  
 Tatiana Safonova, István Sántha: "Mapping Evenki Land: The Study of Mobility Patterns in Eastern Siberia" (Folklore 49 (2011); s. 71-96)  

Folkeslag i Rusland
Folkeslag i Arktis
Manchu-tungusiske folk
IZair

IZair (İzmir Hava Yolları) er et flyselskab, som har hovedkontor i Adnan Menderes Airport i Gaziemir, Izmir, Tyrkiet.
Det driver planlagte og charter, indenrigs og internationale service for passagerer.

Historie 
Flyselskabet blev etableret i 2005 som Izmir Havayolları af en række forretningsmænd fra Izmir. Det startede dets drivelser den 14. juni 2006. Alle Izairs flyvninger er markedsført af Pegasus Airlines.

Destinationer 
IZair flyver til følgende destinationer:

Cypern 
 Nicosia (Ercan International Airport)

Tyrkiet 
 Adana (Adana Şakirpaşa Airport)
 Ankara (Esenboğa International Airport)
 Antalya (Antalya International Airport)
 Bodrum-Milas (Milas-Bodrum Airport) 
 Diyarbakır (Diyarbakır Airport)
 İstanbul (Atatürk International Airport) 
 İzmir (Adnan Menderes Airport)
 Mardin (Mardin Airport)
 Samsun (Çarşamba Airport)
 Trabzon (Trabzon Airport)
 Elazığ (Elazığ Airport)

Vesteuropa 
 Amsterdam (Schiphol Airport)
 Basel (Basel-Mulhouse Airport)
 Düsseldorf (Düsseldorf International Airport)
 München (München Airport)
 Stuttgart (Stuttgart Airport)
 Wien (Vienna Airport)
 Zürich (Zürich Airport)

Flåde 

IZairs flåde består af følgende fly, som alle er drevet for Pegasus Airlines:

Eksterne henvisninger 

 official website
 official website
 IZair Fleet

Referencer 

Etableret i 2005
Flyselskaber fra Tyrkiet
Eric Jonas Almquist

Eric Jonas Almquist (født 2. februar 1729, død 15. marts 1808) var en svensk teologisk forfatter. 

Kun 12 år gammel blev Almquist student ved Upsala Universitet. 61 år gammel blev han uden ansøgning professor i dogmatik i Upsala. Almquist var på én gang usædvanlig lærd og from og vakte det teologiske studium til nyt liv. Hans bøger (f.eks. Commentarius in Theses Ernesti, 1804) var endnu længe efter hans død den teologiske uddannelses grundpiller i Sverige.

Præstestandens rigdagsmedlemmer
Teologer fra Sverige
Faglitterære forfattere fra Sverige
Ansatte ved Uppsala Universitet
Personer i den gustavianske periode
Svensksprogede forfattere fra Sverige